b'\n_START_ARTICLE_\nRS-28 Sarmat\n_START_PARAGRAPH_\nRS-28 Sarmat (Nato-nimitys: SS-X-30 Satan 2) on kehitteill\xc3\xa4 oleva Ven\xc3\xa4j\xc3\xa4n mannertenv\xc3\xa4linen ohjus, jonka on m\xc3\xa4\xc3\xa4r\xc3\xa4 korvata aiempi SS-18 Satan. T\xc3\xa4m\xc3\xa4n ohjustyypin tarkoitus on kyet\xc3\xa4 l\xc3\xa4p\xc3\xa4isem\xc3\xa4\xc3\xa4n ohjustentorjuntaj\xc3\xa4rjestelm\xc3\xa4. Monik\xc3\xa4rkisyytens\xc3\xa4 avulla sen sanotaan kykenev\xc3\xa4n tuhoamaan esimerkiksi kolme Yhdysvaltain osavaltiota. Mutta yht\xc3\xa4 hyvin se kykenee l\xc3\xa4hett\xc3\xa4m\xc3\xa4\xc3\xa4n tavanomaisen r\xc3\xa4j\xc3\xa4hteen tarkasti kauas. Ohjus kantaa noin 10\xc2\xa0000-17\xc2\xa0000 kilometri\xc3\xa4. Ohjusta aletaan asentamaan siiloihin ehk\xc3\xa4 vuonna 2020.\n_START_SECTION_\nOminaisuudet\n_START_PARAGRAPH_\nOhjuksen on suunnitellut Makejevin suunnittelutoimisto ja sen on valmistanut Krasnojarskin konetehdas Ven\xc3\xa4j\xc3\xa4n strategisten ohjusjoukkojen tilauksesta. Ohjus pohjautuu aiempaan R-36-ohjukseen, jonka versiot tunnetaan l\xc3\xa4nness\xc3\xa4 nimill\xc3\xa4 SS-9 Scarp ja SS-18 Satan._NEWLINE_Ohjus k\xc3\xa4ytt\xc3\xa4\xc3\xa4 nestem\xc3\xa4ist\xc3\xa4 polttoainetta. Ohjukset sijoitetaan maanalaisiin siiloihin. Ohjus kantaa noin 10\xc2\xa0000 km, se painaa 100 tonnia ja sen kantokuorma on 10 tonnia. 1. vaiheen moottoreina toimii 4 kpl RD-274-moottoria. Ohjausj\xc3\xa4rjestelm\xc3\xa4 ainakin hyrr\xc3\xa4kompassi, t\xc3\xa4htisuunnistus, Glonass-satelliittipaikannus._NEWLINE_Ohjuksen tarkkuus on jopa 10 metri\xc3\xa4, jolloin se sopii siilojen ja vastaavien kovien kohteiden tuhoamiseen.\n_START_SECTION_\nK\xc3\xa4rjet\n_START_PARAGRAPH_\nT\xc3\xa4m\xc3\xa4n raskaan ohjuksen kuormana voi olla esimerkiksi 10 raskasta 750 kilotonnin MIRV-taisteluk\xc3\xa4rke\xc3\xa4 tai 15 kevyemp\xc3\xa4\xc3\xa4 ydink\xc3\xa4rke\xc3\xa4, joiden yhteinen tuhovoima voi olla jopa noin 40 megatonnia, joka on 2000 kertaa enemm\xc3\xa4n kuin Hiroshiman ja Nagasakin atomipommeilla. _NEWLINE_K\xc3\xa4rjet on varustettu tehokkailla ohjustorjunnan harhauttajilla. Suunnistusj\xc3\xa4rjestelm\xc3\xa4 on inertia sek\xc3\xa4 GLONASS-paikannusj\xc3\xa4rjestelm\xc3\xa4, avaruudessa se suunnistaa lis\xc3\xa4ksi t\xc3\xa4htien mukaan. K\xc3\xa4rkin\xc3\xa4 voi olla my\xc3\xb6s 24 kappaletta Yu-71/Yu-74 Avantgard-k\xc3\xa4rki\xc3\xa4, jotka avarussukkulan tavoin liukuvat tarkasti kohteisiinsa. K\xc3\xa4rkin\xc3\xa4 voi olla pelkki\xc3\xa4 harhautuslaitteita.'